**ประกาศองค์การบริหารส่วนตำบลจานใหญ่**

**เรื่อง นโยบายการบริหารทรัพยากรบุคคล**

………………………………………………….

 องค์การบริหารส่วนตำบลจานใหญ่ มีความมุ่งหมายที่จะบริหารและพัฒนาทรัพยากรบุคคลขององค์กรให้มีความโปร่งใส มีคุณธรรม และเป็นไปตามหลักธรรมมาภิบาล จึงขอประกาศนโยบายการบริหารและพัฒนาทรัพยากรบุคคล ดังนี้

1. จะพิจารณาวางแผนอัตรากำลังสอดรับกับภารกิจหน้าที่ขององค์กร ตอบสนองตาม

ความจำเป็น และความเหมาะสม คำนึงถึงประโยชน์สูงสุดของราชการ

 2. จะดำเนินการบรรจุและแต่งตั้ง รวมถึงประเมินผลการปฏิบัติงานบุคคล ด้วยความเป็นธรรมไม่เลือกปฏิบัติ ให้โอกาสบุคลากรทุกคนอย่างเท่าเทียมกัน

 3. ส่งเสริมให้บุคลากรยึดมั่นในคุณธรรมจริยธรรม จรรยาบรรณวิชาชีพ ประมวลจริยธรรมกฎหมาย ระเบียบ ข้อบังคับอย่างเคร่งครัด

 4. ส่งเสริมให้บุคลากรได้รับโอกาสในการพัฒนาทักษะและความสามารถ อย่างเท่าเทียมกัน ความก้าวหน้าในสายงานอาชีพ จะพิจารณาถึงความรู้ความสามารถตามคุณภาพและผลสำเร็จของงานที่จะสะท้อนการเป็นคนเก่ง และพฤติกรรมที่มีความซื่อสัตย์สุจริต มีน้ำใจ มีคุณธรรม ยึดมั่นประโยชน์ของส่วนรวมจะสะท้อนการเป็นคนดี

 5 ส่งเสริมให้บุคลากรมีคุณภาพชีวิตในการทำงานที่ดี มีสุขภาวะที่ดี มีสุขภาพที่แข็งแรง มีความสุขในการทำงาน โดยเปิดโอกาสให้บุคลากรมีส่วนร่วมในการเสนอแนะในการพัฒนาคุณภาพชีวิต

 จึงประกาศให้ทราบโดยทั่วกัน

ประกาศ ณ วันที่ 1 ตุลาคม พ.ศ. 2563

 (นายมงคล สิงห์คำ)

 ปลัดองค์การบริหารส่วนตำบล ปฏิบัติหน้าที่

 นายกองค์การบริหารส่วนตำบลจานใหญ่

.........................................รองนายกฯ

.........................................ปลัดเทศบาล

.........................................หัวหน้าสำนักปลัดฯ

.........................................หัวหน้าฝ่ายอำนวยการ

.........................................เจ้าหน้าที่

.........................................ผู้พิมพ์/ทาน